Aleksey Pajitnov

Aleksey Pajitnov (;  14 mart 1956, Moskva, RSFSR, SSRİ) — sovet və amerikalı oyun dizayneri və proqramçı, "Tetris" oyunun yaradıcısı.

 Həyatı 
91 saylı Moskva riyaziyyat məktəbini və Moskva Aviasiya İnstitutunu bitirib.

SSRİ elmlər Akademiyasının Hesablama Mərkəzində çalışıb. Burada o, süni intellekt problemləri və nitqin tanınması ilə məşğul olub. 1984-cü ildə məhz orada sonradan dünyaca məşhur olacaq "Tetris" oyununu hazırlayıb.

1988-ci ildə Bullet-Proof Software Firmasının dəstəyi ilə Animatek şirkətini (oyun proqram təminatının hazırlanması) təşkil edib. 1991-ci ildə isə ABŞ-yə köçüb.

1996-cı ilin oktyabrında "Microsoft" şirkətinə keçib. Burada o, Pandora's Box üçün başsındırmaların hazırlanması ilə məşğul olub. 2005-ci ildə "Microsoft"u tərk edib.

1997-ci ildə Gaming Computer World Aleksey Pajitnovu "Oyun sənayesinin ən nüfuzlu insanları" siyahısında dördüncü yerə layiq görüb.

18 avqust 2005-ci ildə Wildsnake Software anons buraxıb ki, Aleksey Pajitnov onların şirkətinə qoşulur və yeni oyunlar seriyasının hazırlanmasına başlayır.

2007-ci il martın 7-də Game Developers Choice Awards First Penguin Award mükafatına layiq görülmüşdür.

2009-cu il iyunun 24-də LARA — Der Deutsche Games Award fəxri mükafatına layiq görülüb.

 Şəxsi həyatı 
Oğlu Dmitri 2017-ci ildə Reynir dağında dağ xizəyi zamanı bədbəxt hadisə nəticəsində həlak olub.

 İşləri 
 Adı    ƏS, kompüter Pajitnovun rolu Tetris 1984  Elektronika-60, IBM PC  Orijinal ideya, (alqoritmi Dmitri Pavlovski ilə birgə, proqramı Elektronika-60-dan IBM PC-yə Vadim Gerasimov köçürüb) Welltris 1989  Amiga, Amstrad CPC, Atari ST, Commodore 64, DOS, Macintosh и ZX Spectrum  Oyunun ümumi dizaynı, Andrey Sqenov ilə birgə Faces 1990  DOS, Macintosh  Orijinal ideya (Vladimir Poxilko ilə birgə) Hatris 1990  TurboGrafx-16, Arcade, Game Boy & NES   Orijinal ideya Knight Move 1990  Famicom Disk System (Yaponiya)  İdealist El-Fish 1993  DOS  Orijinal ideya (Vladimir Poxilko ilə birgə) BreakThru! 1994  Windows 3.x  Pajitnovun şəkli oyunun üz qabığında Knight Moves 1995  Microsoft Windows  İdealist Ice & Fire 1995  Windows, Macintosh & PlayStation  Orijinal ideya (Vladimir Poxilko ilə birgə) Clockwerx 1995  Microsoft Windows  Orijinal ideya. Pajitnovun şəkli oyunun üz qabığında Tetrisphere 1997  Nintendo 64  Köməkçi Microsoft Entertainment Pack: The Puzzle Collection 1997  Windows & Game Boy Color  Oyunun ümumi dizaynı Pandora’s Box 1999  Windows  Oyunun ümumi dizaynı Hexic HD 2005  Xbox 360   Orijinal ideya və dizayn Dwice  2006  Windows  Oyunun ümumi dizaynı Hexic 2 2007  Xbox 360   Oyunun ümumi dizaynı Marbly 2013  iOS  Orijinal ideya və dizayn

 İstinadlar 

 Xarici keçidlər 

 Peoples.ru saytında profili 
 Mobygames.com saytında profili 
 Тетрис — из России с любовью, BBC, 6 iyul 2004-cü ilin müsahibəsi 
 Как написать "Тетрис", Colta.ru, 11 sentyabr 2011-ci ilin müsahibəsi

Kateqoriya:Moskvada doğulanlar
Kateqoriya:Videooyun hazırlayanlar
Kateqoriya:ABŞ videooyun dizaynerləri
Kateqoriya:ABŞ vətəndaşlıq hüququnu almış şəxslər